கேள்வி: சோதி சுரேகா - ஆரம்ப கால வாழ்க்கை என்பது என்ன?
பதில்: சோதி சுரேகா 3 சூலை 1996 அன்று ஆந்திரப் பிரதேசம் கிருஷ்ணா மாவட்டம் உள்ள சல்லப்பள்ளியில் வெண்ணம் சுரேந்திர குமார் மற்றும் துர்கா ஆகியோருக்கு மகளாகப் பிறந்தார். இவரின் தந்தை முன்னாள் கபடி வீரர் மற்றும் விசயவாடா கால்நடை மருத்துவர் ஆவார். ஆரம்பத்தில், மூன்று வயதிலிருந்தே சோதி சுரேகா நீச்சல் பயிற்சியைத் தொடங்கினார். 2001ல் சோதி ஐந்து கிலோ மீட்டர் நீந்தி கிருஷ்ணா ஆறு மூன்று மணி நேரம், 20 நிமிடங்கள் மற்றும் ஆறு வினாடிகளில் கடந்து, ''லிம்கா சாதனைகள் புத்தகம்'' இடம்பிடித்த இளையவர் என்ற பெருமையைப் பெற்றார். சோதி விசயவாடாவில் உள்ள நாளந்தா வித்யா நிகேதனில் பள்ளிப்படிப்பை முடித்தார். இவர் K L பல்கலைக்கழகத்தில் தொழில்நுட்பவியல் இளையர் மற்றும் முதுகலை வணிக மேலாண்மைபட்டம் பெற்றார்.
கேள்வி: சோதி சுரேகா - வில்வித்தை பற்றி நீங்கள் என்ன அறிந்துள்ளீர்கள்?
பதில்: சோதி 11 வயதிலிருந்தே வில்வித்தை பயிற்சி செய்யத் தொடங்கினார், இளைஞர் மட்டத்தில் பல்வேறு போட்டிகளில் பங்கேற்றார். 2011 இல், ஈரான் தெகுரான் நடைபெற்ற 2011 ஆசிய வில்வித்தை சாம்பியன் போட்டியில் வெண்கலப் பதக்கம் வென்றார். 2013 இல், சீனா வுக்ஸியில் நடைபெற்ற 2013 உலக வில்வித்தை இளைஞர் போட்டியில் இரண்டு வெண்கலப் பதக்கங்களை வென்றார். இவர் ஐந்து ஆசிய வில்வித்தை போட்டிகளில் பங்கேற்று நான்கு தங்கம், நான்கு வெள்ளி மற்றும் இரண்டு வெண்கலப் பதக்கங்களை வென்றுள்ளார். இவர் வில்வித்தை உலகக் கோப்பைகளில் ஐந்து தங்கம், நான்கு வெள்ளி மற்றும் ஏழு வெண்கலப் பதக்கங்களை வென்றுள்ளார். சோதி 2021 உலக வில்வித்தை போட்டிகளில் மூன்று வெள்ளிப் பதக்கங்களை வென்றார் மற்றும் அதைச் செய்த முதல் இந்தியர் ஆனார். உலக வில்வித்தை போட்டிகளில் ஒரு தங்கம், நான்கு வெள்ளி மற்றும் மூன்று வெண்கலப் பதக்கங்களை வென்றுள்ளார். சனவரி 2022 இல், அமெரிக்காவின் பென்சில்வேனியாவில் உள்ள லான்காஸ்டர் அருகே நடைபெற்ற லான்காஸ்டர் வில்வித்தை பெண்கள் ஓபன் நிகழ்வில் முதல் இடத்தைப் பிடித்தார். 2023 இல் 2022 ஆசிய விளையாட்டுப் போட்டிகள் சோதி மூன்று தங்கப் பதக்கங்களை வென்றார், வில்வித்தையில் பல தங்கப் பதக்கங்களை வென்ற முதல் இந்தியர் ஆனார்.